धनबाद और चास अंचलों में लगाए जाने हैं 62 टावर, लेकिन सिर्फ 27 लग सके हैं
जमीन नहीं मिलने से टावर लगाने का काम धीमा
बिजलीवितरण निगम के इंटर्नल नेटवर्क का लाभ लेने के लिए लोगों को अभी और इंतजार करना पड़ेगा। इंटर्नल नेटवर्क से संबंधित टावर समेत अन्य काम पूरी तरह फंस चुके हैं। ऐसे में मार्च तक काम पूरा करना अफसरों के लिए चुनौती बन गया है। आरएपी-डीआरपी योजना के तहत धनबाद, चिरकुंडा, निरसा, झरिया और कतरास में इंटर्नल नेटवर्किंग का काम चार कंपनियां कर रही हैं। ये हैं - ओमनी अगाते, कैपिटल पावर, एयरटेल और एचसीएल। योजना के तहत इन कंपनियों को धनबाद में 43 और चास में 19 टावर लगाने हैं। लेकिन, अब तक दोनों सर्कलों में आधे टावर भी नहीं लग पाए हैं। योजना से संबंधित अन्य कार्यों की गति भी धीमी है। इंटर्नल नेटवर्किंग का काम पूरा करने के बाद आॅन स्पॉट बिलिंग योजना को इससे जोड़ना है। नेटवर्किंग के पूरा नहीं होने से स्पॉट बिलिंग का काम भी रुका पड़ा है।
इंटर्नल नेटवर्किंग के लिए कंपनी ओमनी अगाते धनबाद और चास सर्कलों में मीटर ट्रांसफाॅर्मर लगा रही है। धनबाद में 1298 और चास में 694 ट्रांसफाॅर्मर लगाए जा चुके हैं। इस मीटर से ट्रांसफाॅर्मर का लोड मापा जाएगा, ताकि बिजली चोरी पर अंकुश लग सके। हालांकि कंपनी की ओर से लगाए गए मीटरों में गड़बड़ी पाई गई है, जिसे दूर करने की कोशिश की जा रही है। एयरटेल कंपनी को टावर लगाने की जिम्मेवारी सौंपी गई है। जमीन उपलब्ध नहीं होने से काम धीमा है। धनबाद में टावर लगने थे 43, लेकिन लगे हैं सिर्फ 20। वहीं चास में 19 में से सिर्फ 7 टावर ही लग पाए हैं। टावर लगाने का काम पूरा होने के बाद एचसीएल कंपनी कंज्यूमर इंडक्शन का काम करेगी।
^टावर लगाने के लिए जमीन तलाशने में परेशानी रही है। जमीन ढूंढ़ी जा रही है। इंटर्नल नेटवर्किंग योजना शुरू होने के बाद ही ऑन स्पॉट बिलिंग का लाभ उपभोक्ताओं को मिल सकेगा।’’ -असगर अली अंसारी, कार्यपालक अभियंता, बिजली वितरण निगम
इंटर्नल नेटवर्किंग का काम ठप, ऑन स्पाट बिलिंग अभी नहीं
hin_Deva hin_Deva hin_Deva hin_Deva hin_Deva hin_Deva